OpenLLM-France/wikimedia huggingface dataset:
# Chevroux

* Per a altres significats, vegeu «Chevroux (Ain)».
Chevroux és un municipi suís al districte de Broye-Vully, del cantó de Vaud.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Supercopa austríaca de futbol

La supercopa austríaca de futbol fou una competició futbolística disputada anualment a Àustria entre 1986 i 2004. Era disputada pels campions de la lliga i copa austríaques.

## Historial

| Any | Campió | Finalista | Resultat | Estadi | Espectadors |
| 1986 | SK Rapid Wien | FK Austria Wien (L,C) | 3:1 | Gerhard-Hanappi-Stadion | 3.300 |
| 1987 | SK Rapid Wien (L,C) | FC Swarovski Tirol | 2:1 | Gerhard-Hanappi-Stadion | 6.000 |
| 1988 | SK Rapid Wien (L) | Kremser SC (C) | 4:2 penals (1:1) | Kremser Stadion | 7.000 |
| 1989 | FC Admira/Wacker | FC Swarovski Tirol (L,C) | 4:1 penals (1:1) | Innsbrucker Tivoli | 1.500 |
| 1990 | FK Austria Wien (C) | FC Swarovski Tirol (L) | 5:1 | Linzer Stadion | 12.000 |
| 1991 | FK Austria Wien (L) | SV Stockerau (C) | 3:0 | Stadion Alte Au | 6.000 |
| 1992 | FK Austria Wien (L,C) | FC Admira/Wacker | 6:5 penals (1:1) | Stadion Wiener Neustadt | 5.000 |
| 1993 | FK Austria Wien (L) | FC Tirol Innsbruck (C) | 4:2 penals (1:1) | Birkenwiese | 7.000 |
| 1994 | SV Austria Salzburg (L) | FK Austria Wien (C) | 2:1 | Alpenstadion Kapfenberg | 8.000 |
| 1995 | SV Austria Salzburg (L) | SK Rapid Wien (C) | 2:1 | Alpenstadion Kapfenberg | 6.500 |
| 1996 | SK Sturm Graz (C) | SK Rapid Wien (L) | 1:0 | Alpenstadion Kapfenberg | 7.000 |
| 1997 | SV Austria Salzburg (L) | SK Sturm Graz (C) | 1:0 | Linzer Stadion | 3.000 |
| 1998 | SK Sturm Graz (L) | SV Ried (C) | 4:0 | Wörtherseestadion | 6.000 |
| 1999 | SK Sturm Graz (L,C) | LASK Linz | 6:5 penals (1:1) | Arnold Schwarzenegger-Stadion | 4.500 |
| 2000 | Grazer AK (C) | FC Tirol Innsbruck (L) | 2:0 | Innsbrucker Tivoli | 5.600 |
| 2001 | FC Kärnten (C) | FC Tirol Innsbruck (L) | 10:9 penals (0:0) | Innsbrucker Tivoli | 6.700 |
| 2002 | Grazer AK (C) | SK Sturm Graz | 3:0 | Arnold Schwarzenegger-Stadion | 12.500 |
| 2003 | FK Austria Wien (L,C) | FC Kärnten | 2:1 | Franz-Horr-Stadion | 6.500 |
| 2004 | FK Austria Wien | Grazer AK (L,C) | 5:3 penals (1:1) | Arnold Schwarzenegger-Stadion | 7.100 |
$^1$ Sturm Graz (segon a la lliga) reemplaçà els campions FC Tirol Innsbruck els quals perderen la llicència per la temporada 2002/03.

## Títols

| Títols | Club |
| 6 | FK Austria Wien |
| 3 | SV Austria Salzburg |
| 3 | SK Rapid Wien |
| 3 | SK Sturm Graz |
| 2 | Grazer AK |
| 1 | FC Admira/Wacker |
| 1 | FC Kärnten |
# O Sar

O Sar és una comarca de Galícia situada a la província de la Corunya. Rep el seu nom del riu Sar, que la travessa.
Limita amb la comarca de Noia i A Barbanza a l'oest, amb la comarca de Santiago al nord, i la comarca de Caldas i Tabeirós-Terra de Montes al sud. En formen part els municipis de:
* Dodro
* Padrón
* Rois.
# Samuel Scheidt

Samuel Scheidt (Halle, batejat el 3 de novembre de 1587 - 24 de març de 1653) va ser un compositor, organista i mestre alemany del Barroc primerenc.

## Biografia

Va néixer a la ciutat de Halle (Saxònia-Anhalt), a l'actual Alemanya. Després de completar els primers estudis va viatjar a Amsterdam a estudiar amb Sweelinck, el distingit compositor holandès, qui el va influir clarament en el seu estil. En retornar a Halle és nomenat organista de la cort i després mestre de capella per al "marcgravi" de Brandenburg. A diferència d'altres músics alemanys, com per exemple Heinrich Schütz), va romandre a Alemanya durant la guerra dels Trenta Anys, tractant de sobreviure ensenyant i realitzant diversos tipus de feina. Amb el retorn de la pau, va recuperar el seu lloc de mestre de capella.

## Obra

Scheidt va ser el primer compositor del Barroc alemany que va escriure obres rellevants per a orgue i contribueix a la creació del nou estil de composició del nord d'Alemanya, impulsat principalment per la reforma protestant. Al sud d'Alemanya i en altres països europeus, la influència espiritual i artística de Roma es mantenia intacta, amb la qual cosa la música continuava derivant dels models italians. Distanciats de Roma, els músics de les noves regions protestants van desenvolupar noves idees estilístiques, ben diferents de les dels seus veïns.
Pel que fa a les obres, destaca la:
* Música instrumental, incloent-hi una gran quantitat de música per a teclat, la majoria per a orgue.
* Música sacra vocal, incloent-hi obres a cappella, amb baix continu, o amb algun altre acompanyament instrumental.
La seva música per a orgue va ser famosa en la seva època, fins que va ser eclipsada per l'obra posterior de J. S. Bach. En els seus nombrosos preludis corals, Scheidt usa sovint una tècnica de patrons de variació, en la qual cada frase del coral utilitza un motiu rítmic diferent i cada variació, consistent en diverses frases, és més elaborada que l'anterior, fins a arribar al clímax final. A més a més dels seus preludis corals, va escriure nombroses fugues, suites de danses –molt sovint de forma cíclica i compartint un baix continu comú–, i fantasies.

## Vegeu també

* Melchior Franck.
* Johann Staden.

## Bibliografia

* Manfred Bukofzer, Music in the Baroque Era. New York, W.W. Norton & CO., 1947, ISBN 0-393-09745-5 (en anglès).
* Article "Samuel Scheidt" en The New Grove Dictionary of Music and Musicians, ed. Stanley Sadie. 20 vol. London, Macmillan Publishers Ltd., 1980, ISBN 1-56159-174-2 (en anglès).
# (952) Caia

(952) Caia és un asteroide del cinturó principal descobert per l'astrònom Grigori Neúimin en 1916 des de l'observatori de Simeiz, Simeiz, Rússia.
Porta el seu nom en honor d'un personatge de la novel·la de Quo Vadis, de l'escriptor polonès Henryk Sienkiewicz.
S'estima que té un diàmetre de 81,61 ± 4,6 km. La seva distància mínima d'intersecció de l'òrbita terrestre és d'1,25496 ua. El seu T$_J$ és de 3,187.
Les observacions fotomètriques recollides d'aquest asteroide mostren un període de rotació de 7,51 hores, amb una variació de lluentor de 9,3 de magnitud absoluta.

## Referències

* ↑ Schmadel, Lutz D. Dictionary of Minor Planet Names (en anglès). 5a ed.. Springer, 2003. ISBN 3-540-00238-3.
* 1 2 JPL Small-Body Database
# Chiropterotriton

Chiropterotriton és un gènere d'urodels en la família Plethodontidae, endèmica de Mèxic. Es distribueix des de Tamaulipas a Oaxaca.
Viu en boscos humits de molsa i bromelies. No es va descobrir fins que es van reduir el seu hàbitat natural. Es reprodueix per desenvolupament directe.

## Taxonomia

Inclou 12 espècies:
* Chiropterotriton arboreus (Taylor, 1941)
* Chiropterotriton chiropterus (Cope, 1863)
* Chiropterotriton chondrostega (Taylor, 1941)
* Chiropterotriton cracens Rabb, 1958
* Chiropterotriton dimidiatus (Taylor, 1940)
* Chiropterotriton lavae (Taylor, 1942)
* Chiropterotriton magnipes Rabb, 1965
* Chiropterotriton mosaueri (Woodall, 1941)
* Chiropterotriton multidentatus (Taylor, 1939)
* Chiropterotriton orculus (Cope, 1865)
* Chiropterotriton priscus Rabb, 1956
* Chiropterotriton terrestris (Taylor, 1941)

## Referències

* ↑ Amphibia web
* Taylor, 1944 : The genera of plethodont salamanders in Mexico, Pt. I. University of Kansas Science Bulletin, vol.30, n°12, p.189-232 (text integral).
# Tasso (Còrsega)

Tasso (en cors Tassu) és un municipi francès, situat a la regió de Còrsega, al departament de Còrsega del Sud. L'any 1999 tenia 97 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 135 | 137 | 134 | 122 | 91 | 97 |

## Administració

Llista d'alcaldes :
| Període | Identitat | Partit | Qualitat |
| 2001- | Jean Tomi | MPF | |

## Enllaços externs

* Tasso en l'Institut géographique national Arxivat 2007-03-11 a Wayback Machine. (francès)
* Tasso en l'Insee Arxivat 2007-07-05 a Wayback Machine. (francès)
# Rijnwoude

Rijnwoude és un antic municipi de la província d'Holanda Meridional, al sud dels Països Baixos. L'1 de gener del 2009 tenia 18.557 habitants repartits sobre una superfície de 57,85 km² (dels quals 1,2 km² corresponen a aigua). Limitava al nord amb Leiderdorp i Kaag en Braassem, a l'oest amb Zoeterwoude, a l'est amb Alphen aan den Rijn i al sud amb Zoetermeer, Lansingerland i Zevenhuizen-Moerkapelle, Boskoop i Waddinxveen.
L'1 de gener de 2014, juntiament amb Boskoop es va unir al municipi d'Alphen aan den Rijn.

## Centres de població

Benthorn, Benthuizen, Hazerswoude-Dorp, Groenendijk, Hazerswoude-Rijndijk, Hogeveen, i Koudekerk aan den Rijn.

## Ajuntament (2006)

* CDA - 5 regidors
* PvdA - 4 regidors
* VVD - 3 regidors
* ChristenUnie/SGP - 2 regidors
* GWR - 2 regidors
* D66 - 1 regidor

## Enllaços externs

* www.rijnwoude.nl Arxivat 2018-08-09 a Wayback Machine.
# O Valadouro

O Valadouro és un municipi de la província de Lugo a Galícia, que forma part de la comarca d'A Mariña Central.

## Parròquies

* Budián (Santa Eulalia)
* O Cadramón (San Xurxo)
* Ferreira (Santa María)
* Frexulfe (Santa Eulalia)
* Alaxe (San Xoán)
* Moucide (Santo Estevo)
* Recaré (San Xiao)
* Santo Tomé de Recaré (San Tomé)
* Santa Cruz do Valadouro (Santa Cruz)
* Vilacampa (Santa María)
# Stàrie Ozinki

Stàrie Ozinki (en rus: Старые Озинки) és un poble de l'óblast de Saràtov, a Rússia, segons el cens del 2010 tenia 552 habitants. Pertany al districte municipal d'Ozinki.

## Referències

* ↑ «История административно- территориального деления Саратовской губернии 1917 - 1928 годы. Справочник. Дергачевский, Новоузенский и Покровский уезды.». Arxivat de l'original el 2017-12-21.
# 459

El 459 (CDLIX) fou un any comú començat en dijous del calendari julià.

## Esdeveniments

* Ricimer és nomenat cònsol de l'Imperi Romà d'Occident.

## Referències

* ↑ «Ricimer» (en anglès). Encyclopædia Britannica, 14 agost 2020. [Consulta: 23 febrer 2021].
# (954) Li

(954) Li és un asteroide del cinturó principal descobert per l'astrònom Karl Wilhelm Reinmuth en 1921 des de l'observatori de Heidelberg-Königstuhl, Heidelberg, Alemanya. Porta el seu nom en honor de Lina Alstede Reinmuth, esposa del descobridor.
(954) Li pertany a la família Temis. S'estima que el seu diàmetre és de 58,03 ± 1,3 km. La seva distància mínima d'intersecció de l'òrbita terrestre és d'1,57593 ua. El seu T$_J$ és de 3,190. Les observacions fotomètriques recollides d'aquest asteroide mostren un període de rotació de 7,207 hores, amb una variació de lluentor de 9,94 de magnitud absoluta.

## Referències

* 1 2 3 4 5 6 7 8 9 10 «JPL Small-Body Database». [Consulta: 24 octubre 2023].
* ↑ Afirmat a: Minor Planet Center Database.
* 1 2 3 4 5 «JPL Small-Body Database». [Consulta: 24 gener 2024].
* ↑ Schmadel, Lutz D. Dictionary of Minor Planet Names (en anglès). 5a ed.. Springer, 2003. ISBN 3-540-00238-3.
* 1 2 JPL Small-Body Database
Viccionari
# Tassos Konstandinu

Tassos Konstandinu (Paleométokho, 11 de març de 1951 - 27 d'octubre de 2019) és un exfutbolista xipriota de la dècada de 1970.
Fou 12 cops internacional amb la selecció xipriota.
Pel que fa a clubs, fou jugador, entre d'altres, de l'AEK Atenes FC.

## Referències

* ↑ Perfil a eu-football.info
* ↑ Perfil a worldfootball.net
* ↑ Perfil a transfermarkt.it
* ↑ Perfil a livefutbol.com
# Resolució 235 del Consell de Seguretat de les Nacions Unides

La Resolució 235 del Consell de Seguretat de les Nacions Unides, aprovada per unanimitat el 9 de juny de 1967, després de notar que els governs d'Israel i Síria han acceptat la demanda del Consell d'un alto el foc, el Consell va exigir que les hostilitats cessin immediatament i va demanar que el Secretari General mantingui contactes immediats amb els governs d'Israel i Síria per organitzar immediatament el compliment de l'alto el foc i informar al Consell de Seguretat en el termini de dues hores després de la resolució.
La reunió, sol·licitada per la Unió Soviètica i els Estats Units, va aprovar la resolució per unanimitat. El mateix dia, Síria i Israel van acceptar els termes de la resolució.

## Referències

* ↑ Wellens, Karen; T.M.C. Asser Instituut. Resolutions and statements of the United Nations Security Council (1946-1989): a thematic guide. BRILL, 1990, p. 447. ISBN 978-0-7923-0796-9.

## Vegeu també

* Llista de resolucions del Consell de Seguretat de les Nacions Unides 201 a la 300 (1965 - 1971)
* Guerra dels Sis Dies

## Enllaços externs

* PDF Text de la Resolució a UN.org
# Nannostomus rubrocaudatus

Nannostomus rubrocaudatus és una espècie de peix de la família dels lebiasínids i de l'ordre dels caraciformes.

## Morfologia

* Els mascles poden assolir 2,6 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: el Perú.

## Referències

* ↑ Zarske, A., 2009. Nannostomus rubrocaudatus sp. n. – ein neuer Ziersalmler aus Peru (Teleostei: Characiformes: Lebiasinidae). Vertebrate Zoology 59 (1): 11-23.
* ↑ Günther, A., 1872. On a new genus of characinoid fishes from Demerara. Proceedings of the Zoological Society of London. 1872 (pt 1): 146.
* ↑ AQUATAB (anglès)
* 1 2 3 FishBase (anglès)
# Stàrkovo

Stàrkovo és el nom dels següents llocs:
* Stàrkovo (Perm), localitat del krai de Perm, a Rússia
* Stàrkovo (Vladímir), localitat de l'óblast de Vladímir, a Rússia
# Samóilov

Samóilov - Самойлов (rus) - és un khútor, un poble, del krai de Krasnodar, a Rússia. Es troba a la vora esquerra del riu Kuban, a 7 km a l'oest de Gulkévitxi i a 133 km a l'est de Krasnodar, la capital.
Pertany al municipi de Novoukraïnskoie.
# Abd-ar-Razzaq al-Maymandí

Abd-ar-Razzaq Abu-l-Fat·h ibn Àhmad ibn Hàssan al-Maymandí, més conegut simplement com a Abd-ar-Razzaq al-Maymandí (segle xi) fou un visir gaznèvida de la segona meitat del segle xi. Era fill de Xams-al-Kufat Àhmad ibn Hàssan al-Maymandí, visir dels sultans Mahmud ibn Sebüktigin (998-1030) i Massud (I) ibn Mahmud (1030-1040). La família al-Maymandí va servir els gaznèvides durant almenys tres generacions i el seu nebot, Abu-Naṣr (o Abu-l-Muàyyid) Mansur ibn Saïd ibn Àhmad ibn Hàssan fou ministre de guerra del sultà Ibrahim ibn Massud (1059-1099). Les dates de les vides de tots ells són desconegudes.
Abd-al-Razzaq va començar la seva carrera segurament als darrers anys de Mahmud de Gazni, prop del 1030, però en aquell temps el seu pare va caure en desgràcia i no va recuperar el favor fins que el sultà següent, Massud (I) ibn Mahmud, va arribar al tron (1030); llavors el seu pare i ell mateix, que havien estat empresonats a Nandana, al Panjab, foren alliberats (1031). Formà part de l'administració de Massud (I) i és esmentat diversos cops per l'historiador Bayahki.
Va participar en la batalla de Dandakan contra els seljúcides on els gaznèvides van patir una greu derrota de la que de fet ja no es van recuperar. Sota el que aviat fou successor de Massud (I), Mawdud ibn Massud (1041-1048) va arribar al lloc més alt de l'administració i fou nomenat tercer visir i darrer visir. Va servir set anys fins a la mort de Mawdud (1048 o potser desembre del 1049). Va deposar els seus dos successors, Massud (II) ibn Mawdud i Alí ibn Masud que van mostrar signes d'incompetència i als que no va deixar governar més de tres o quatre setmanes; avançat 1049, segons la data tradicional o el 24 de gener del 1050, segons l'historiador Ibn Baba Kashani, va proclamar a Abd-al-Raixid ibn Mahmud, que havia estat empresonat pel seu pare a Mandes, i al que havia fet alliberar per portar al tron.
Sota el nou sultà va exercir segurament també com a visir, ja que no n'apareix cap més esmentat. El regnat d'Abd-al-Raixid no fou llarg i a la seva mort el 1052 o 1053, i després de la breu usurpació del turc Toghril (40 dies fins que fou assassinat), va servir també ben segur sota el següent sultà Farrukhzad ibn Massud (1052-1059) tot i que no com a visir.
Al final del regnat d'aquest, va ser la font dels esdeveniments del temps del seu pare per a l'historiador Bayhaki. No se sap quan va morir però fou en temps del sultà Ibrahim ibn Massud (1059-1099).

## Referències

* C. E. Bosworth, “'Abd-Al-Razzaq Maymandi,” Encyclopædia Iranica, I/2, pp. 157-158; una versió actualitzada es troba disponible en línia a http://www.iranicaonline.org/articles/abd-al-razzaq-maymandi-mid-11th-century-ghaznavid-vizier
# (958) Asplinda

(958) Asplinda és un asteroide del cinturó principal descobert per l'astrònom Karl Wilhelm Reinmuth en 1921 des de l'observatori de Heidelberg-Königstuhl, Heidelberg, Alemanya.
Porta el seu nom en honor de l'astrònom suec Bror Asplind.
(958) Asplinda pertany a la família Hilda.
S'estima que té un diàmetre de 47,08 ± 6,2 km. La seva distància mínima d'intersecció de l'òrbita terrestre és de 2,26536 ua. El seu T$_J$ és de 3,017.
Les observacions fotomètriques recollides d'aquest asteroide mostren un període de rotació de 25,3 hores, amb una variació de lluentor de 10,71 de magnitud absoluta.

## Referències

* ↑ Afirmat a: Minor Planet Center Database.
* 1 2 3 4 5 6 7 «JPL Small-Body Database». [Consulta: 24 octubre 2023].
* 1 2 3 4 5 6 7 «JPL Small-Body Database». [Consulta: 24 gener 2024].
* ↑ Schmadel, Lutz D. Dictionary of Minor Planet Names (en anglès). 5a ed.. Springer, 2003. ISBN 3-540-00238-3.
* 1 2 JPL Small-Body Database
# Tasso

* No s'ha de confondre amb Tassó.
«Tasso» té aquests significats:
* Torquato Tasso, poeta italià de l'època de la Contrareforma
* Tasso (Còrsega), comuna del Districte d'Ajaccio del departament Còrsega del Sud (regió de Còrsega)
# Riapossova

Riapossova (en rus: Ряпосова) és un poble de l'óblast de Sverdlovsk, a Rússia, segons el cens del 2010 tenia 4 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Nombre de potència

El nombre de potència N$_p$ (també conegut com el nombre de Newton) és una magnitud adimensional usada habitualment que relaciona la força de resistència i la força d'inèrcia.
El nombre de potència té especificacions diferents en funció del camp d'aplicació. Per exemple, per agitadors magnètics, el nombre de potència ve definit com:
    $N_{\mathrm {p} }={\frac {P}{\rho n^{3}D^{5}}}$
amb:
* P: potència
* ρ: densitat del fluid
* n: velocitat de rotació
* D: diàmetre de l'agitador

## Vegeu també

* Magnitud adimensional
* Nombre d'Arquimedes
* Nombre de Reynolds

## Referències

* ↑ J Wei, J L Anderson, K B Bischoff Advances in Chemical Engineering, Volume 17 Academic Press (1991) ISBN 0-12-008517-8 page 44
# Samúrskaia

Samúrskaia - Самурская (rus) - és una stanitsa del krai de Krasnodar, a Rússia. Es troba als vessants septentrionals del Caucas occidental, a la vora dreta del riu Pxekha, a 21 km al sud d'Apxeronsk i a 107 km al sud-est de Krasnodar, la capital.
Pertany al municipi de Nóvie Poliani.
# Raja Alem

Raja Alem (àrab: رجاء عالم, Rajāʾ ʿĀlim) (la Meca, 1956) és una novel·lista d'Aràbia Saudita.

## Carrera professional

Raja Alem va estudiar literatura anglesa a la Universitat Rei Abdulaziz de Jiddah. Va començar escrivint al suplement cultural del diari Riyadh i l'any 1980 va començar a escriure teatre i la novel·la. L'escriptora juntament amb la seva germana, la pintora Shadia Alem, van formar una parella senyalada en el món de l'art, la cultura i la literatura, ja que van presentar un llibre sota el títol Jiniyyat Lar (Fades de Lar), una recopilació de dibuixos i paraules fets a través de la serigrafia, procés que es feia per primera vegada a l'Aràbia Saudita. Es donà a conèixer amb la publicació de la seva novel·la Tariq al-Harir (Beirut, 1995) causant furor en el públic pel seu talent, el seu atreviment i la seva temeritat en enfrontar-se a temes tabú en el seu país. Raja ha escrit deu novel·les, cinc obres, una biografia, nombrosos relats curts i contes infantils. Ha col·laborat amb diversos artistes, fotògrafs i, sovint, apareix a l'escena cultural literària per debatre les relacions entre Est i Oest.

## Obra

* 1998: Sidi Wahdana (‘El meu senyor Wahdana’). Beirut / Casablanca: Al-Markaz al-Thaqafi al-Arabi.
* 2005: Sitr (‘Ocultació’). Beirut / Casablanca: Al-Markaz al-Thaqafi al-Arabi.
* 2007: Khàtim. Traducció castellana de Milagros Nuin. Madrid: Huerga y Fierro editores.
* 2011: Tawq al-hamam (‘El collar de la coloma’). Beirut: Al-Markaz al-Thaqafi al-Arabi.

## Premis

* 2005: Arabic Women's Creative Writing Prize
* 2008: Lebanese Literary Club Prize
* 2011: International Prize for Arabic Fiction
# Lliga Federalista de Bretanya

La Lliga Federalista de Bretanya (bretó Breiz Kevredel) fou un moviment federalista bretó sorgit després del Congrés del Partit Autonomista Bretó d'11 d'abril de 1931, on el sector independentista fundà el Partit Nacional Bretó i el sector federalista fundà la Lliga. Entre els seus constituents hi havia Maurice Duhamel, Morvan Marchal, Yann-Morvan Gefflot, Goulven Mazéas, René-Yves Creston, Le Men i Abeozen. El seu símbol era el hevoud (símbol precèltic en forma d'esvàstica). La seva revista era La Bretagne fédérale (Breiz kevredel), fundada el 1931 per Morvan Marchal, declinació "esquerrana" de la política de Breiz Atao.
Aquest moviment desaparegué el 1935-1936. Molts dels seus membres després col·laboraren en Socors Roig i en els Comitès Antifeixistes. Ha estat continuat pel Moviment Federalista Bretó, que va constituir Morvan Marchal, Gestalen, Francis Bayer du Kern, Goulven Mazéas i Rafig Tullou.

## Publicacions

* La Bretagne Fédérale, revista de la Lliga Federalista de Bretanya

## Bibliografia

* La Ligue Fédéraliste de Bretagne - Breiz Kevredel (1931-1935) : aux origines du bretonnisme de gauche, maîtrise d'histoire, Christian Guyonvarc'h. Université de Brest, 1989, 179 p.
# Cibernètica

La cibernètica és una especialitat de la robòtica, a l'enginyeria, que tracta dels sistemes de control i de comunicació.

## Etimologia

La paraula cibernètica prové del grec κυβερνητική i significa "art de pilotar un navili", encara que Plató la va utilitzar en La República amb el significat de "art de dirigir als homes" o "art de governar".
En el segle xix, André-Marie Ampère i James Clerk Maxwell van reprendre el sentit polític de la paraula. Però la cibernètica tal com l'entenem avui dia va ser formalitzada per Norbert Wiener en la seva obra Cibernètica o el control i comunicació en animals i màquines (Cybernetics, or control and communication in the animal and machine, 1948) i per uns altres, com William Ross Ashby.

## Visions diverses des de la filosofia

* Wiener va popularitzar les implicacions socials de la cibernètica, en establir analogies entre els sistemes automàtics com una màquina de vapor i les institucions humanes en la seva obra Cibernètica i societat (The Human Usi of Human Beings: Cybernetics and Society, 1950).
* La cibernètica, segons l'epistemòleg, antropòleg, cibernetista i pare de la teràpia familiar, Gregory Bateson, és "la branca de les matemàtiques que s'encarrega dels problemes de control, recursivitat i informació".
* Stafford Beer, filòsof de la teoria organizacional i gerencial, defineix a la cibernètica com "la ciència de l'organització efectiva".

## Vegeu també

* Teoria de sistemes
* Jay Forrester
* Teoria de la informació
* Cibercirurgia
* Robots cíborgs

## Enllaços externs

* Principia Cybernetica, en anglès
* Història de la cibernètica, en anglès
* Ethics and second-order cybernetics Arxivat 2014-01-28 a Wayback Machine.